震澤行
作者：顧禧
朝代：宋

paragraphs: 襟吳控越莽無幅，銀濤漂磕青山蹙。
水底隆隆晴亦雷，鯨鯢憑之鳩提取族。
大者爲蛟小爲蛤，吐光便欲凌日月。
地緯夜拆霜鏡枯，觸山飛沫天地白。
芳餌頻施巧不吞，雲輸霧委長兒孫。
撼岳吞舟逞大力，日月已墜爝火尊。
昨聞漁人謀其曹，整罩施網瀰江皋。
藥程傾湖湖不流，涸智殫技將安逃。
蛟子蝦孫泣如雨，沈虎泅鹿慘無語。
吁嗟河伯靈何存，鳴鼓聚市遂若此。
就中大魚最有神，夜入深宮控紫宸。
竭澤而來拂帝意，浩蕩乾坤雨露新。
千秋萬歲頌乃公，鰐鯨無所施其雄。
延津灌莽飲大澤，魚安于下鳥翔空。
君不見然犀燒燕水族寒，咫尺之水多危瀾。
活女誨女恩無極，枯魚何事泣河干。